તાજેતરમાં રાજકોટ શહેરનાં હેમુ ગઢવી હોલ ખાતે દિવ્યાંગ બાળકોના એક વિશેષ ટેલેન્ટ શોનું આયોજન થયું હતું. દિવ્યાંગોના ઉત્કર્ષ માટે કામ કરતી શહેરની એક સંસ્થાના ૨૨૮ જેટલાં બાળકોએ પોતાની પ્રતિભાથી પ્રેક્ષકોને ચકિત કરી દીધા હતા. ઉલ્લેખનીય છે કે રાષ્ટ્રીય સંઘ સ્વયંસેવક સંઘના આજીવન ભેખધારી એવા ગુજરાત પ્રાંત સંઘચાલક સ્વ. શ્રી ડૉ. પી. વી. દોશી (પૂ. પપ્પાજી)ની જન્મજયંતી સંદર્ભમાં શ્રી અરવિંદભાઈ મણિયાર જનકલ્યાણ ટ્રસ્ટ દ્વારા સતત ૧૩ વર્ષથી ‘સ્નેહ સ્પર્શ’ના નામથી દિવ્યાંગ બાળકોના ટેલેન્ટ શોનું આયોજન કરવામાં આવે છે. કાર્યક્રમમાં ટ્રસ્ટના મેનેજીંગ ટ્રસ્ટી શ્રી ડૉ. વલ્લભભાઈ કથીરિયા આર્ષ વિદ્યામંદિર - મંજુકાના સ્વામી પરમાત્માનંદજી, ડે. મેયર અને પુ. પપ્પાજીનાં પૌત્રી ડૉ. દર્શિતાબેન શાહ સહિતના મહાનુભાવોએ હાજરી આપી હતી.